CORRIGENDUM This document corrects document COM(2022) 568 final of 31.10.2022. Concerns the DA language version. The text had remained in English and has been corrected. The text shall read as follows:

III.og regulerer handelen med kemiske eller farmaceutiske stoffer (bilag IV), der kan anvendes til henrettelse (f.eks. produkter til brug i dødssprøjter). Der er indført en særlig tilladelse (generel EU-eksporttilladelse) for at kontrollere eksporten af sådanne bedøvende midler og for at forhindre, at de anvendes i dødsprøjter til brug ved henrettelser, uden at begrænse handelen med sådanne midler til medicinske, veterinære eller andre legitime formål.

I.forbyder import til, eksport fra og transit gennem EU af varer, der er opført i bilag II, og som ikke har noget andet konkret anvendelsesformål end henrettelse eller tortur. Den forbyder enhver form for teknisk bistand i forbindelse med sådanne varer, herunder oplæring i brug af dem. Den forbyder også reklame for sådanne varer i trykte medier, på internettet, i TV eller radio og at udstille eller udbyde dem til salg på en udstilling eller messe

Formålet med forordningen er at forhindre henrettelse samt tortur og anden grusom, umenneskelig eller nedværdigende behandling eller straf i lande uden for EU ved at begrænse handelen med visse varer. I forordningen skelnes der mellem:

Kommissionen havde efter anmodning fra en medlemsstat en udveksling af synspunkter om anvendelse af vandkanoner og mere generelt om anvendelse af andre varer konstrueret med henblik på retshåndhævende personales bekæmpelse af optøjer eller selvforsvar til politiets overvågning af forsamlinger og demonstrationer, hvilket vækker stigende bekymring. Koordinationsgruppen for Torturbekæmpelse anerkendte de udfordringer, der er forbundet med vandkanoner, da deres anvendelse kan omdirigeres fra brandbekæmpelse til misbrug mod demonstranter. I den forbindelse blev det bemærket, at det var nødvendigt at være særlig opmærksom på vurderingen af de potentielle risici i eksportlandet.

I den forbindelse henledte Kommissionen Koordinationsgruppen for Torturbekæmpelses opmærksomhed på, at det er obligatorisk for de kompetente myndigheder at underrette, når afslag udstedes ved hjælp af det elektroniske system for produkter med dobbelt anvendelse (DUeS).

Kommissionen gjorde status over den årlige rapport, jf. artikel 26, stk. 3. Navnlig blev der fremlagt data for 2020 fra alle myndighederne i medlemsstaterne og fra Det Forenede Kongerige, som udgør grundlaget for Kommissionens udarbejdelse af sin årlige rapport til Europa-Parlamentet og Rådet. Kommissionen fremlagde desuden oplysninger om handelsdataene i denne rapport, da den var blevet vedtaget .

Kommissionen underrettede Koordinationsgruppen for Torturbekæmpelse om den vedtagne rapport vedrørende udøvelsen af de delegerede beføjelser, der er tillagt Kommissionen i henhold til forordning (EU) 2019/125 . I forordningens artikel 29, stk. 2, er det fastsat, at delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode. Det blev i rapporten foreslået at forlænge delegationen af beføjelser til at vedtage delegerede retsakter i yderligere fem år. Der var ingen indvendinger mod en sådan forlængelse. Forlængelsen blev anset for nødvendig for bl.a. at reagere, når der udvikles nye varer, eller når et eller flere tredjelande opfylder kravene for anvendelse af den generelle EU-eksporttilladelse, overtræder en international forpligtelse til at afskaffe dødstraf for alle forbrydelser, eller når de nærmere oplysninger om de kompetente myndigheder ændrer sig.

Koordinationsgruppen for Torturbekæmpelse afholdt tre virtuelle møder i 2021, henholdsvis den 10. marts, den 10. juni og den 24. november, for at udveksle oplysninger om en række spørgsmål (sammenfattet nedenfor) vedrørende forordningens gennemførelse.

ATCG fungerer som et forum for eksperter fra medlemsstaterne og Kommissionens tjenestegrene til at udveksle oplysninger om administrativ praksis og til at drøfte spørgsmål om fortolkning af denne forordning, tekniske spørgsmål med hensyn til de varer, der er opført, udviklinger i relation til denne forordning og eventuelle andre spørgsmål, der måtte opstå. Kommissionen hører også ATCG i forbindelse med udarbejdelsen af delegerede retsakter i overensstemmelse med den interinstitutionelle aftale om bedre lovgivning af 13. april 2016 .

Koordinationsgruppen for Torturbekæmpelse blev oprettet i henhold til Europa-Parlamentets og Rådets forordning (EU) 2016/2134 med henblik på at undersøge spørgsmål vedrørende anvendelsen af forordningen.

3.4Ajourføring af det elektroniske system for produkter med dobbelt anvendelse

Kommissionen underrettede Koordinationsgruppen for Torturbekæmpelse om sin afgørelse om Det Forenede Kongeriges adgang til net, informationssystemer og databaser (på grundlag af artikel 13, stk. 5, i protokollen om Irland/Nordirland) og bilaget hertil, der blev vedtaget den 16. oktober 2020. Ifølge denne afgørelse gives Det Forenede Kongerige delvis adgang (skriveadgang og læseadgang) til det elektroniske system for produkter med dobbelt anvendelse. Denne adgang anses for nødvendig for, at Det Forenede Kongerige kan opfylde sine forpligtelser i henhold til protokollen om Irland/Nordirland. Kommissionen oplyste derfor om en ny meddelelsesfunktion i det elektroniske system for produkter med dobbelt anvendelse, der skal støtte den korrekte gennemførelse af forordningens artikel 23, stk. 5, for at muliggøre udveksling af oplysninger mellem Det Forenede Kongerige og Kommissionen og mellem Det Forenede Kongerige og en medlemsstat.

Kommissionen underrettede desuden Koordinationsgruppen for Torturbekæmpelse om tofaktorgodkendelsen for DUeS-brugere, der var operationel fra den 3. december 2021, i overensstemmelse med Kommissionens sikkerhedspolitik for alle informationssystemer, der forvalter følsomme oplysninger.

3.5Kommissionens uformelle ekspertgruppe

Kommissionen orienterede Koordinationsgruppen for Torturbekæmpelse om den uformelle ekspertgruppe, der blev nedsat i overensstemmelse med konklusionerne i Kommissionens rapport om revision af forordning (EU) 2019/125 . Den uformelle gruppe samler forskellige perspektiver (f.eks. fortalervirksomhed, retshåndhævelse, forskning og told). En medlemsstat (Tyskland) har udpeget en repræsentant til den uformelle gruppe. Den uformelle gruppe omfatter også repræsentanter fra Europarådet og FN's Højkommissariat for Menneskerettigheder (OHCHR). Gruppens funktion er udelukkende rådgivende og supplerer den, der varetages af Koordinationsgruppen for Torturbekæmpelse.

Den uformelle gruppe har ydet teknisk bistand i en rådgivende funktion om forskellige aspekter såsom omfanget af forbudte eller regulerede varer med henblik på en mere solid gennemførelse af forordningen. I denne forbindelse blev Koordinationsgruppen for Torturbekæmpelse orienteret om udvekslingen af synspunkter om tendenser og udfordringer vedrørende våben og anordninger konstrueret med henblik på bekæmpelse af optøjer eller selvforsvar, politiets overvågning af forsamlinger og demonstrationer. Visse varer til bekæmpelse af optøjer, som i øjeblikket ikke er omfattet af forordningen (såsom almindelig tåregas), anvendes ofte til at lette eller foretage intern undertrykkelse. Det blev drøftet, hvorvidt standardstave og gummikugler skulle tilføjes til listen over kontrollerede varer i forordningen. Et andet område, der blev fremhævet som værd at undersøge, er anvendelsen af akustiske anordninger eller blændende laserteknologi ved kontrol af menneskemængder.

Den uformelle gruppe har været medvirkende til at øge kendskabet til forordningen, også ved at bygge bro til arbejdet i FN's Gruppe af Regeringseksperter (UNGGE) og dermed skabe en vigtig forbindelse mellem forordningen og de internationale bestræbelser på at fremme torturfri handel (se punkt 3.6 nedenfor).

3.6Torturfri handel — regional og international udvikling

Koordinationsgruppen for Torturbekæmpelse fungerede som et forum for udveksling af oplysninger og bevidstgørelse om den regionale og internationale udvikling på området for torturfri handel.

Kommissionen orienterede Koordinationsgruppen for Torturbekæmpelses delegerede om de skridt, der fulgte FN's generalsekretærs rapport "Towards torture-free trade: examining the feasibility, scope and parameters for possible common international standards", navnlig vedrørende nedsættelsen af FN's Gruppe af Regeringseksperter (UNGGE), der skal fortsætte arbejdet på grundlag af samme rapport.

Efter visse forsinkelser i udnævnelsen af eksperterne blev FN's Gruppe af Regeringseksperter formelt nedsat med to eksperter pr. regional FN-gruppe i oktober 2021. Kommissionen orienterede Koordinationsgruppen for Torturbekæmpelse om FN's høringsproces med FN's medlemsstater, civilsamfundet og eksterne eksperter, som vil bidrage til udarbejdelsen af rapporten fra FN's Gruppe af Regeringseksperter.